গুগল প্লে স্টোর থেকে ৬০টি গেমিং এপ্লিকেশন সফটওয়্যার সরিয়ে ফেলা হয়েছে। সাইবার নিরাপত্তা প্রতিষ্ঠান চেক পয়েন্ট জানায়, গুগল প্লে স্টোরের শিশু ও বয়স্কদের এপ্লিকেশন সফটওয়্যারের মাঝে ম্যালিসিয়াস বা ক্ষতিকর সফটওয়্যার পাওয়া গেছে। চেক পয়েন্ট সূত্রে জানা যায়, ইন্টারনেট ব্রাউজিংকালে ওই ম্যালিসিয়াস সফটওয়্যার পর্নোগ্রাফি প্রদর্শন করে এবং ইন্টারনেট ব্যবহারকারীকে পর্নোগ্রাফি সেবা কেনার জন্য প্রস্তাব করে। গুগলের একজন মুখপাত্র জানান, আমরা ওই ম্যালিসিয়াস সফটওয়্যার সরিয়ে ফেলেছি এবং ওই সব সফটওয়্যার ডেভেলপারের একাউন্ট বন্ধ করে দিয়েছি। পরবর্তীতে যদি কেউ ওই সব সফটওয়্যার ফের ইনস্টল করে তাহলে তাদের বিরুদ্ধে কঠোর পদক্ষেপ নেয়া হবে। ডাবেড ‘এডাল্টসোয়াইন’ ক্ষতিকর সফটওয়্যারটি গেমিং এ্যাপসের মাঝে লুকিয়ে থাকে। গুগল প্লে ডাটা জানায়, এভাবে এই সফটও্যায়ারটি ৩ থেকে ৭ মিলিয়ন বার ডাউনলোড হয়েছে। ‘এডাল্টসোয়াইন’ ও এ ধরনের ক্ষতিকর সফটওয়্যার ফের হ্যাকারদের মাধ্যমে ছড়িয়ে পরবে এমন আশঙ্কা করে চেক পয়েন্ট ইন্টারনেট ব্যবহারকারীদেরকে এ্যাপস ইনস্টলের সময় সর্তক হওয়ার পরামর্শ দিয়েছে।